cyanic-selkie/wikianc huggingface dataset:
Peittokirjonta
Peittokirjonnassa kankaana käytetään yleensä mustaa villakangasta. Kirjonnassa käytetään aita-, polveke-, side-, ketju-, varsi-, pykä- ja laakapistoja, joilla rajataan ja täytetään kuvioita. Myös erilaisia kirjottuja ristikkoja käytetään peittämään pohjaa. Kirjontalankana käytetään 2–3-kertaista villalankaa, jonka eri sävyt on saatu alun perin kasvivärjäyksellä. Kirjottujen peittojen kuvioiden sekaan on tapana ollut merkitä tekijän nimikirjaimet ja vuosiluku.
885 Naval Air Squadron
Palvelus
Laivue siirrettiin operaation ajaksi HMS Formidablelle, minkä päätyttyä se jatkoi Sisilian ja Salernon maihinnousujen suojaamista. Laivue palasi lokakuussa 1943 kotimaahan, josta sen oli tarkoitus matkata Yhdysvaltoihin varustettavaksi joulukuun aikana Brunswickissa kymmenellä Corsairilla. Laivue kuitenkin lakkautettiin 15. marraskuuta Lee-on-Solentissa.
Laivue vieraili Tokiossa, minkä jälkeen se siirtyi tukialuksen mukana Australiaan. Laivueen liittäminen 12. lentotukialusrykmenttiin peruuntui ja se lakkautettiin 27. syyskuuta 1945 Schofieldissä.
Daesung
Elämä
Daesung syntyi Itaewonissa ja kävi hetken aikaa Kyeonginin lukiota, mutta jätti kesken voidakseen keskittyä Big Bangiin. Lopulta hän läpäisi lukion pääsykokeet vuonna 2008 ja pääsi Kunghee Universityyn Soulissa.
Johan Henrik Liljeroos
Liljeroos oli naimisissa vuosina 1875–1924 Julia Maria Högströmin (k. 1924) kanssa. Heidän poikiaan olivat pappi ja kirjailija Heikki Julius Linnove, H. Liljeroos Oy:n toimitusjohtajana vuodesta 1929 toiminut Väinö Henrik Liljeroos (1880–1946) ja vuorineuvos Eino Henrik Liljeroos.
Daesung
2017-nykypäivä
Hänen toinen japanilainen mini-albuminsa, nimeltään D-Day, julkaistiin samanaikaisesti Etelä-Koreassa ja Japanissa 12. huhtikuuta 2017. Levyllä oli seitsemän laulua, jotka olivat säveltäneet japanilaiset artsitit, mukaan lukien Ayaka, Hata Motohiro, Kameda Seiji ja Daesung. D-Day nousi niin Oriconin kuin Billboard Japan Albums -listan kärkeen.
Behind the Sun (elokuva)
Behind the Sun (Abril despedaçado) on vuonna 2001 ensi-iltansa saanut Walter Sallesin ohjaama brasilialainen elokuva, joka perustuu albanialaisen Ismail Kadaren romaaniin Särkynyt huhtikuu. Kirja kertoo albanialaisesta kunniakulttuurista, ja elokuvassa tapahtumat on siirretty Koillis-Brasiliaan.
Kupari(I)bromidi
Ominaisuudet
Huoneenlämpötilassa kupari(I)bromidi on puhtaana valkoista kiteistä ainetta, mutta sen väri on usein vihertävä tai sinertävä johtuen osittaisesta hapettumisesta. Aine ei liukene veteen (Ksp 4,2·10-8 ), eikä useisiin orgaanisiin liuottimiin, mutta liukenee dimetyylisulfidiin, ammoniakkiin sekä happoliuoksiin.
Valmistus ja käyttö
Kupari(I)bromidia voidaan valmistaa kuumentamalla kupari(II)bromidia, pelkistämällä kuparisulfaattiliuosta metallisen kuparin tai rikkidioksidin avulla natriumbromidin läsnä ollessa tai liuottamalla kuparia vetybromidin eetteriliuokseen ja hydrolysoimalla muodostuva tuote.
Vaaleatuhkatiira
Levinneisyys ja elinympäristö
Vaaleatuhkatiiraa tavataan Tyynenmeren saarilta kuten Lord Howelta, Tongalta, Vanuatulta ja Kermadecsaarilta Chilen rannikolle. Se elää usein saarien läheisyydessä. Lintu syö pieniä äyriäisiä, kaloja ja mustekaloja. Vaaleatuhkatiira pesii pienillä kalliosaarilla ja sen pesimäkausi kestää elokuulta lokakuulle.
The Liar
Historia
Laulaja-kitaristi Eero Mämmi ja rumpali Timo Halonen perustivat yhtyeen vuonna 2009. Basisti Ville ”VV” Virtanen liittyi mukaan myöhemmin. Yhtyeen ensimmäinen albumi Hard Times, Happy Lives julkaistiin keväällä 2012. Albumilta julkaistiin kaksi singleä ja videota kappaleista Bad Excuse ja Man Over Board.
Kambodžan maantiede
Fyysinen maantiede
Mekongin ja Tônlé Sabin sedimentit ja tulviminen ovat tehneet keskustasangosta hyvin hedelmällisen. Suurin osa maan joista laskee Mekongiin tai Tônlé Sabiin. Pääosa tasangosta on lievästi kumpuilevaa, mutta Phnom Penhin eteläpuolella maasto tasoittuu.
Kulttuurimaantiede
thumb|215px|Kambodžan suurin kaupunki [[Phnom Penh ilmakuvassa.]] Kambodža on pinta-alaltaan 181 035 neliökilometriä, ja se on itä-länsi-suunnassa on 580 kilometriä ja pohjois-etelä-suunnassa 450 kilometriä pitkä. Sitä rajoittavat lännessä Thaimaa, pohjoisessa Thaimaa ja Laos, idässä Vietnam ja etelässä Siaminlahti. Suurin osa Thaimaan vastaisesta rajasta kulkee pitkin Dângrêkvuorten vedenjakajaa. Muuten ranskalaiset siirtomaaisännät ovat sopineet maan rajoista. Kambodžalla on ollutkin rajariitoja sekä Thaimaan että Vietnamin kanssa.
Kasvisto
Keskustasangon kasvistoa hallitsevat viljelykasvit. Riisipellot ovat erityisen yleisiä, mutta muitakin viljelykasveja, kuten tupakkaa ja maissia löytyy runsaasti. Lisäksi tasangolla kasvaa paikoin ruokoja, pitkää heinää ja harvoja metsiä. Vuoristoseutuja kohti mentäessä siirtymävyöhykkeellä kasvaa lähinnä pitkää savanniheinää, joka voi kasvaa 1,5 metriä korkeaksi.
S/S Storfursten
S/S Storfursten (1875)
Uudempi S/S Storfursten oli rakennettu 1875 Sir Raylton Dickson & Co:n telakalla Middlesbroughissa Englannissa. Sen pituus oli 51,85 metriä, leveys 7,69 metriä ja syväys 4,0 metriä. Laivan vetoisuus oli 556,2 bruttorekisteritonnia ja se saattoi ottaa 38 matkustajaa. Laivan höyrykoneen teho oli 450 hevosvoimaa.
Hadrianus IV
Hänen uudistusintoisuutensa apottina johti valituksiin, jotka kantautuivat Roomaan asti. Valitukset kuitenkin herättivät myönteistä huomiota paavi Eugenius III:ssa, joka nosti hänet kardinaali-piispaksi Albanoon.
Kaarle II (Romania)
Kuninkaallisen diktatuurin edustaja 1930-luvun Romaniassa
Pääministeri Maniu oli arvioinut tilannetta ottamatta lukuun Lupescua ja kuningas Kaarlen kiintymystä häneen. Lupescu ilmestyi vain muutamia viikkoja myöhemmin Romaniaan ja sai vahvemman aseman kuin koskaan aiemmin. Prinsessa Helena, joka oli poikansa Mikaelin lapsikuninkuuden aikaan ollut Romaniassa, poistui maasta ja asettui asumaan Firenzeen. Pääministeri Maniu erosi myös lokakuussa 1930 suunnitelmansa epäonnistuttua. Mikaelin vanhemmat erosivat virallisesti vuonna 1932. Nuori kruununprinssi Mikael sai sopimukseen mukaan vierailla säännöllisesti äitinsä luona Firenzessä.
Pentti Suomela
Pentti Martin Suomela (21. syyskuuta 1917 Turku – 14. heinäkuuta 2016 Helsinki) oli suomalainen diplomaatti, koulutukseltaan filosofian maisteri. Hän oli ulkoasiainministeriössä neuvotteleva virkamies 1963–1965, poliittisen osaston päällikkö 1965, suurlähettiläs Oslossa 1966–1972, Bukarestissa 1972–1976 ja Pekingissä 1976–1984.
Valamis
Historia
Yrityksen alkuvuosien kasvu pohjautui suuryritysten alihankkijana toimimiseen. Valamis teki järjestelmiä teollisuuden käyttöön. Vuonna 2007 tekninen kehitys alkoi olla aiempaa voimakkaampaa, ja tuolloin alkoi yrityksen yhteistyö korkeakoulujen kanssa.
Tunnustukset
Vuonna 2012 Valamiksen Jussi Hurskainen ja Janne Hietala palkittiin Suomen yrittäjien valtakunnallisella Vuoden nuori yrittäjä -palkinnolla.
Osvald Hedenström
Hedenström toimi 1940-luvulta alkaen Suomen Lehtikuvaajat ry:n puheenjohtajana, ja hän oli yhdistyksen kunniapuheenjohtaja. Hänelle myönnettiin valtion ylimääräinen taiteilijaeläke vuonna 1977.
Kahvipensaat
Uhanalaisuus
28 % lajeista ei tavata miltään suojelualueelta. 45 % lajeista ei ole talletettu mihinkään siemenpankkiin. Kaikkein uhanalaisimmista kahvilajeista vain alle neljäsosasta on varmuuskopio siemenpankissa. Kahvin siemeniä ei voi säilöä kylmäkuivauksella, joka on siemenpankkien tavanomainen menetelmä.
Henrik Renqvist
Pappina ja raittiusmiehenä
Vankeusaika merkitsi Renqvistille mahdollisuutta syventää ajatuksiaan. Hän julkaisi ensimmäiset raittiusaiheiset kirjoituksensa. 1835 painettiin Renqvistin tunnetuin teos Viinan kauhistus ja samana vuonna hänet määrättiin kappalaiseksi Sortavalaan, missä toimessa hän pysyi kuolemaansa saakka.
Dionysoksen talo (Pafos)
Dionysoksen talo on nimitys, jota käytetään eräästä antiikin aikaisesta yksityistalosta Pafoksen kaupungissa Kyproksen saarella. Sen rauniot ovat osa (Nea) Pafoksen arkeologista aluetta, joka on Unescon maailmanperintökohde ja sijaitsee niemellä nykyisen Páfoksen kaupungin lounaisosassa.
Purjehdus kesäolympialaisissa 1980
Kisojen avajaiset
Neuvosto-Viron silloinen ulkoministeri Arnold Green toimi Tallinnan olympiapurjehdusregatan XXII järjestelytoimikunnan puheenjohtajana. Olympiapurjehduskeskuksessa pidettyjen avajaisten ja päättäjäisten ohjaajana oli näyttelijänä tunnettu Mikk Mikiver. Avajaiset olivat 20. heinäkuuta 1980. KOK:n edustajana avajaisissa puhui ruotsalainen Gunnar Ericsson.
Westland Whirlwind (hävittäjälentokone)
Westland Whirlwind oli Westland Aircraftin valmistama yksipaikkainen ja kaksimoottorinen hävittäjä, joka oli Britannian ensimmäinen.
Marie Poissonnier
Marie Poissonnier (s. 4. toukokuuta 1979 Clermont-Ferrand, Puy-de-Dôme, Ranska) on entinen ranskalainen seiväshyppääjä.
Leónin kuningaskunta
Leónin kuningaskunta oli keskiajalla kuninkaan hallitsema valtio nykyisen Espanjan alueella. Se muodostui Leónin kaupungin ympärille Asturian García I:n (909–914) siirrettyä pääkaupunkinsa rannikon Oviedosta Iberian niemimaan keskustasangolle.
Kuningaskunta laajeni etelään ja itään, ja vallatusta alueesta muodostettiin Burgosin kreivikunta, kunnes 930-luvulla kreivi Fernán González alkoi laajentaa maitaan ja tavoitteli perinnöllistä itsenäisyyttä. Hän otti Kastilian kuninkaan arvonimen alueen lukuisten linnojen mukaan ja liittoutui Córdoban kalifaatin kanssa Leónia vastaan, kunnes Sancho I pysäytti Kastilian valloitukset.
Kristitty Espanja oli köyhää ja takapajuista etelän rikkaaseen ja sivistyneeseen Córdobaan verrattuna. Valtakunta hajosi sisäisissä riidoissa ja muslimien verottamat kristityt valtakunnat pystyivät vuorostaan vaatimaan muslimeilta lahjoituksia. Näin Ferdinandista tuli Barcelonan kreivien ja Aragonian kuninkaiden tavoin mahtavan rikas. Ferdinandin kuoleman jälkeen valtakunta jaettiin hänen kolmen poikansa kesken, joista Garcia selvisi välienselvittelyssä viimein voittajaksi.
Yhdistyneessä Espanjassa Leónista tuli 1500-luvulla kapteenikenraalin hallitsema maakunta. Leónin maakunta muodostettiin vuonna 1833. Nykyisin Leónin maat kuuluvat Kastilia ja Leónin ja Extremaduran itsehallintoalueisiin ja Portugaliin.
The Miracle
Levyn alkuperäiseksi nimeksi oli suunniteltu "The Invisible Mania", mutta kolme viikkoa ennen julkaisua "The Miracle" päätettiin ottaa nimikappaleeksi. Albumi nousi listaykköseksi Britannian lisäksi Itävallassa, Saksassa, Alankomaissa ja Sveitsissä. Yhdysvaltain Billboard 200 -listalla se saavutti 24. sijan.
Pisamapelikaani
thumb|left
Afroditen pyhäkkö (Pafos)
Historia
Pafoksen Afroditen pyhäkkö oli jumalattaren merkittävimpiä kulttipaikkoja koko antiikin maailmassa. Palaipafoksen alue on ollut mahdollisesti jo neoliittiselta kaudelta lähtien ”Suuren jumalattaren” eli hedelmällisyyden jumalattaren kulttipaikka. Vanhimmat idolilöydöt paikalta ovat noin ajalta 3800 eaa. Saaren viimeistään 1100-luvulla eaa. asuttaneet mykeneläiset sovittivat paikallisen kultin omaan käyttöönsä, ja rakennuttivat jumalattarelle pyhäkön. Kreikkalainen perinne esitti pyhäkön, samoin kuin koko Pafoksen (Palaipafoksen) kaupungin, perustajaksi ja ensimmäiseksi ylipapiksi joko Kinyraan tai Agapenorin.
Rakennukset ja löydökset
pienoiskuva|Kaavakuva pyhäkön raunioista, pohjoinen alhaalla. pienoiskuva|Pyhäkön raunioita.
Mensa (täsmennyssivu)
Mensa tarkoittaa seuraavia asioita:
Jost Capito
Tammikuussa 2016 Formula 1 -talli McLaren nimitti Capiton uudeksi toimitusjohtajakseen. Capito aloitti virallisesti tehtävässään syyskuussa mutta helmikuussa 2017 ilmoitettiin Capiton jättävän tallin. Joulukuussa 2020 hänet valittiin Williamsin toimitusjohtajaksi ja kesäkuussa 2021 hänet nimitettiin myös tallipäälliköksi.
Dolores Gray
Dolores Gray (7. kesäkuuta 1924 Chicago, Yhdysvallat – 26. kesäkuuta 2002 New York, Yhdysvallat) oli yhdysvaltalainen laulaja ja näyttelijä. Hän oli kahdesti ehdolla Parhaan musikaalin naispääosan Tony-palkinnon saajaksi, saaden kerran tämän palkinnon Here's That Rainy Day -kappaleesta.
Hänen uransa alkoi kabareetaiteilijana ravintoloissa ja yökerhoissa San Franciscossa 1940-luvun alussa ja vuonna 1945 hän esiintyi omassa radio-ohjelmassaan. Grayn "löysi" muusikko Rudy Vallee, joka toi tämän esiintymään ohjelmaansa. Uransa aikana Gray esiintyi lukuisissa elokuvissa, Broadway-musikaaleissa. Hän oli aviossa liikemies Andrew J. Crewolinin kanssa vuodesta 1966, Crewolinin kuolemaan 1992 saakka.
Trek
Trek on yhdysvaltalainen vuonna 1976 perustettu polkupyöriä ja niiden osia valmistava yritys. Trek on alan suurin yritys Yhdysvalloissa. Sen pääkonttori sijaitsee Waterloossa Wisconsinin osavaltiossa.
Palle Mikkelborg
Palle Mikkelborg (s. 6. maaliskuuta 1941) on tanskalainen kansainvälisesti tunnettu jazztrumpetisti, -säveltäjä, -sovittaja ja levytuottaja. Hän on esiintynyt ja levyttänyt muun muassa Miles Davisin, Gil Evansin, George Russellin kanssa. Hän sai vuonna 2001 Pohjoismaiden neuvoston musiikkipalkinnon. Vuonna 2006 hänen Miles Davisin kanssa tekemänsä albumi Aura (1985) valittiin Tanskan kulttuurikaanoniin. .
Igarka
thumb|100px|Igarkan vaakuna. Kaupunki on perustettu vuonna 1931. Sen ovat rakentaneet etupäässä rangaistusvangit ja karkotetut. Vuonna 1941 pystytettiin kalatehdas ja telakka. Igarka on myös huomattava metsäteollisuuden keskus. Siellä on suuri jokisatama, jota pohjoista meritietä kulkevat valtamerilaivat voivat käyttää. Kaupungista on laiva- ja lentoyhteys Krasnojarskiin ja Dudinkaan. Nähtävyyksistä huomattavin on ikiroutamuseo.
Yhtenevyys
Yhtenevyydestä johtuen kuviot ovat asentoja lukuun ottamatta muodoltaan ja ominaisuuksitaan identtiset. Tällöin muun muassa sekä kuvion janat että niiden väliset kulmat ovat identtiset. Yhtenevyyden toteaminen on erityisen hyödyllistä analysoitaessa kuvioiden keskinäisiä lainalaisuuksia. Toisaalta, aksiomaattisen geometrian kannalta yhtenevyys vaatii lukuisia aksioomeja, jotta sitä voitaisiin ylipäätään käyttää muodostamaan geometrian tietorakenteita.
Matthias Alexander Castrén
Ensimmäiset tutkimusmatkat ja Kalevalan ruotsinnos
Suomen ja sen sukukielten tutkimuksia alkoi ilmestyä sitä tahtia, että vuonna 1841 perustettiin niitä varten julkaisusarja Suomi: Tidskrift i fosterländska ämnen. Sen perustajiin kuuluivat muun muassa Castrén ja Elias Lönnrot.
Professoriksi
Hänen laajan kirjallisen jäämistönsä Franz Anton von Schiefner toimitti julkaistavaksi vuosina 1853–1862. Pietarin tiedeakatemia julkaisi tuona aikana peräti kaksitoista saksankielistä nidettä Nordische Reisen und Forschungen von Dr. M. Alexander Castrén -sarjana.
Merkitys
Castrénista voidaan katsoa saaneen alkunsa kiinnostus suomensukuisten kansojen kielen ja kulttuurin alkukodin ja kansojen yhteyksien selvittämiseen. Vaikka Castrénin ajatukset suomalais-ugrilaisten kansojen alkukodista Altailla olivat pitkälti yhdistelmiä romanttisista muinaistarinoista, Raamatun vedenpaisumuskertomuksesta ja kielivertailuista, ne vaikuttivat laajalti muun muassa käsitykseen suomalaisten mongolialaisesta alkuperästä.
Anders Törnudd
Törnudd oli naimisissa vuodesta 1775 Brita Kristina Lesceliuksen kanssa. Heidän poikansa Toholammin seurakunnan kappalainen Anders Gustaf Törnudd (1793–1835) kirjoitti myös runoja suomen kielellä.
Urheiluvuosi 1928
Urheiluvuosi 1928 käsittelee vuoden 1928 merkittäviä uutisia ja tapahtumia urheilussa.
Armand Apell
Armand Apell (16. tammikuuta 1905 Strasbourg, Ranska – 3. heinäkuuta 1990 Strasbourg, Ranska) oli ranskalainen nyrkkeilijä. Hän kilpaili vuoden 1928 kesäolympialaisissa Amsterdamissa ja sai siellä hopeaa kärpässarjassa.
Andienpippurivireo
Andienpippurivireo (Cyclarhis nigrirostris) on eteläamerikkalainen varpuslintu. Sen esiintymisalue käsittää Andien ylängöt Kolumbian länsiosissa ja Ecuadorissa. Lajista tunnetaan kaksi alalajia. Frédéric de Lafresnaye kuvaili lajin holotyypin Bogotásta vuonna 1842.
Goran Janus
Goran Janus (s. 27. maaliskuuta 1970 Ljubljana) on slovenialainen uransa päättänyt mäkihyppääjä ja nykyinen mäkihyppyvalmentaja. Hän on toiminut Slovenian maajoukkueen valmentajana vuodesta 2011 alkaen.
896 Naval Air Squadron
Palvelus
Laivueen tunnus otettiin uudelleen käyttöön, kun HMS Hermekseltä siirretyt kaksi 819 laivueen ja kolme 826 laivueen Sea King HAS.2 helikopteria muodostivat 1. syyskuuta 1978 De Kooyn laivastotukikohdassa Alankomaiden laivastolle lainatun harjoituksessa Northern Wedding käytettävän laivueen. Helkopterit palasivat kuukauden lopulla laivueisiinsa, jolloin tilapäislaivue lakkasi olemasta.
Roomalainen oikeus
Oikeushistoriassa oppineiden yhtenäisen roomalaisen oikeuden tulkinnan (ius commune) ajanjakson voidaan katsoa alkaneen 1000-luvulla Pohjois-Italian yliopistoista ja levinneen 1300-luvulla yliopistojen perustamisen seurauksena säilyttäen vankan asemansa aina Ranskan vallankumoukseen saakka.
Petri Pasanen
Petri Pasanen (s. 24. syyskuuta 1980 Lahti) on aktiiviuransa lopettanut suomalainen jalkapalloilija ja nykyinen televisioesiintyjä, joka pelasi urallaan muun muassa Bundesligassa, Valioliigassa ja Eredivisiessä. Hän oli pelipaikaltaan keskuspuolustaja, mutta pystyi pelaamaan myös oikeana laitapuolustajana. Urheilutoimittajain liitto valitsi Pasasen Vuoden jalkapalloilijaksi 2008.
Werder Bremen
Kesällä 2004 Pasanen siirtyi vastikään Saksan-mestaruuden voittaneeseen Werder Bremeniin. Ensimmäisellä kaudellaan Bremenin riveissä Pasanen sai keskuspuolustajana hyvin peliaikaa ja olikin avauskokoonpanossa 22 Bundesliiga-ottelussa. Seuraavina kausina Pasasen peliaika väheni, kunnes kaudella 2007–2008 hän palasi Werderin vakituiseen avauskokoonpanoon; tällä kertaa tosin oikeana tai vasempana laitapuolustajana. Kaudella 2008–2009 Pasasen edustama Werder Bremen selviytyi UEFA Cupin loppuotteluun, jossa se kohtasi ukrainalaisen Šah’tar Donetskin. Pasanen vaihdettiin kentälle pelin jatkoajalla, Bremen kuitenkin hävisi ottelun. Samaisella kaudella Pasanen oli kuitenkin voittamassa Bremenin mukana Saksan cupin mestaruuden.
Puumanainen
Laurie Keller
Laurie Keller (es. Busy Philipps) on Julesin hyvä ystävä ja hänen entinen assistenttinsa. Lauriella on takanaan rankka lapsuus: hän joutui asumaan sijaiskodeissa, eikä ole saanut äidiltään kunnollista kasvatusta.
Grayson Ellis
Grayson oli aikoinaan naimisissa Vivian-nimisen naisen kanssa, mutta pari erosi, kun Grayson halusi lapsia, mutta Vivian ei. Eroaan Grayson purki iskemällä itseään nuorempia naisia, ja järkytystä lisäsi, kun hän sai kuulla Vivianin perustaneen perheen toisen miehen kanssa. Kun Grayson oli jo kihloissa Julesin kanssa, hän sai tietää olevansa erään yhden illan heilansa lapsen isä. Grayson pääsi vihdoin nauttimaan isyydestä, eikä Julesin enää tarvinnut hankkia toista lasta.
Poventsan piiri
Poventsan piiri on entinen piiri Karjalan tasavallan alueella. Piiri perustettiin vuonna 1927, jolloin siihen yhdistettiin aiemmista volosteista eli kunnista koko Poventsan kirkonkylä, lähes koko Danilova, osa Petrovo-Jamista ja pieni osa Vodlajärvestä.
Puumanainen
Ohjelmaidea ja nimi
Sarjan logossa luki ensimmäisen kauden ajan "Welcome to Cougar Town" eli "Tervetuloa Puumakaupunkiin"; toisen kauden avausjaksossa tekstinä oli "(Still) Cougar Town" (suomeksi "(Yhä) Cougar Town"), jolla viitattiin aiemmin harkittuun nimen vaihtamiseen. Viittaukset sarjan "huonoon" nimeen ovat jatkuneet sittemmin, ja logossa on lukenut muun muassa "Badly Titled Cougar Town" (suomeksi "Huonosti nimetty Cougar Town") ja "100% Cougar Free Cougar Town" (100% puumavapaa Cougar Town). Myöhemmillä kausilla viittauksia on ollut nimen lisäksi myös jaksojen sisältöihin sekä sarjan huonoihin katsojalukuihin nähden pitkään ikään; viidennen kauden avausjaksossa logossa luki "Season five? Didn't see that coming" ("Viides kausi? En olisi uskonut").
Frendit-näyttelijöiden esiintyminen sarjassa
Puumanaisen päänäyttelijä Courteney Cox tuli tunnetuksi 1990–luvulla alkaneesta komediasarjasta Frendit, ja myös muita Frendien näyttelijöitä on esiintynyt sarjassa; Lisa Kudrow vieraili sarjan ensimmäisen kauden jaksossa Rhino Skin ihotautilääkäri Amy Evansin roolissa. Jennifer Aniston vieraili sarjan toisen kauden avausjaksossa All Mixed Up esittäen Julesin terapeuttia, Glenniä. Coxin roolihahmon aviomiestä Frendeissä esittänyt Matthew Perry vierailee Puumanaisen viidennellä kaudella. Cox oli pyytänyt Perryä vierailemaan Puumanaisessa jo ensimmäisellä kaudella, mutta Perry oli tuolloin kieltäytynyt kutsusta vedoten heidän yhteiseen Frendit-historiaansa.
Katsojaluvut
thumb|180px|right|Jennifer Anistonin vierailuroolia mainostettiin paljon etukäteen. Syyskuussa 2009 esitettyä sarjan pilottijaksoa seurasi yhteensä 11,4 miljoonaa katsojaa. Katsojaluvut pienenivät kuitenkin tasaisesti kauden edetessä, ja kauden päätösjaksolla katsojia oli enää 6,16 miljoonaa eli vain noin puolet kauden alkuun verrattuna.
Kriitikoiden arvostelut
Sarjan siirtyminen kaapelikanava TBS:lle sai kriitikoilta hyvän vastaanoton; Huffington Postin kriitikko sanoi, että sarja tuntuu hieman erilaiselta, mutta on kuitenkin edelleen "hauska ja ihana". TVGuiden kriitikko sanoi sarjan olevan edelleen yhtä "katumattoman pinnallinen ja hassu kuin ennenkin".
Kirkkojärvi-Mahnalanselkä
thumb|Kirkkojärven ja Mahnalanselän sijainti kartalla.
Kirkkojärvi
Kirkkojärvi on 4,5 kilometriä pitkä, 3,3 kilometriä leveä ja sen pinta-ala on 335 hehtaaria (lyh. ha). Järven muoto on kuitenkin pitkän muotoinen ja siinä on lahtia, joten sen yleisvaikutelma on kapea. Järvialtaan syvin kohta sijaitsee sen eteläpäässä, jossa on 16 metriä syvää.
Kallioistenselkä
Kalmbergin kartassa järven nimi kirjoitettiin Alanenella Kalliois Selkä ja samanaikaisessa Hämeenkyrön pitäjänkartassa Teilijärven ja Arostensalmen välistä osaa kutsuttiin nimellä Vähäjärvi.
Puumanainen
Neljäs kausi
Jules ja Grayson yrittävät pitää tuoretta avioliittoaan elävänä muun muassa nakuilupäivää viettämällä. Suuremmilta kiistoilta vältytään, vaikka Jules loukkaantuukin, kun Grayson ei tunnu arvostavan hänen uskoaan. Julesin isä Chick loukkaantuu ratsastaessaan, ja Jules alkaa huolestua ikääntyvästä isästään. Julesin järkytykseksi selviää, että Chickillä on Alzheimerin tauti.
Hoabinhian
Hoabinhian on nimitys Kaakkois-Aasian myöhäispaleoliittiselle kaudelle 10 000–2 000 eaa.
Kasvuhormoni
Rakenne ja geeni
Useimmilla eläimillä on yksi kasvuhormonigeeni. Ihmisen kromosomin 17 lokuksessa q22–24 on viisi rakenteeltaan samankaltaista geeniä, joista yksi koodaa aivolisäkkeen kasvuhormonia. Muut neljä ilmentyvät istukassa, jossa niistä syntyy istukan somatomammotropiini -hormoneja (hCS-A ja hCS-B), somatomammotropiinin kaltaista proteiinia (hCS-L) ja kasvuhormonin istukkavarianttia (hGH-V).
Alberto Botía
Seurajoukkueura
Vuonna 2003 hän liittyi katalonialaisjätti Barcelonaan, jossa hän vietti ensimmäiset kolme vuotta juniorijoukkueissa. Ensiesiintymisensä edustusjoukkueessa hän teki 30. toukokuuta 2009 ottelussa Deportivoa vastaan.
Kuratowskin lause
Topologiassa Kuratowskin lauseen eli Kuratowskin upotuslauseen mukaan jokainen metrinen avaruus voidaan isometrisesti upottaa rajoitettujen funktioiden muodostamaan Banachin avaruuteen raj(X,R).
Páfoksen arkeologinen museo
Páfoksen arkeologinen museo (Páfoksen alueen arkeologinen museo, ) on arkeologinen museo Páfoksen kaupungissa Kyproksella. Se esittelee antiikin Pafoksen kaupungin sekä lähiympäristön löytöjä pääasiassa esihistorialliselta ja antiikin ajalta.
HMS Quail
HMS Quail on ollut kuuden Britannian Kuninkaallisen laivaston aluksen nimenä.
AIX
IBM pyrki kehittämään Workplace OS käyttöjärjestelmää Open Software Foundationin (OSF) Research Instituten (RI) kanssa perustuen Carnegie Mellon -yliopiston (CMU) Mach-mikroytimeen, josta tuli yksi kalleimmista epäonnistumisista ja suunnitelmat AIX:n muuttamisesta mikroytimelle keskeytettiin vuonna 1995.
Aristoteleen etiikka
thumb|160px|Aristoteles Aristoteleen etiikan perusajatus on se, että yksilön tulee käyttäytyä jatkuvasti hyveellisesti ja kehittää hyveitä, sen sijaan että hän tekisi vain yksittäisiä hyviä tekoja. Aristoteleelle eettinen tieto ei ollut teoreettista tietoa, joten ihminen ei voinut vain tutkia, mitä hyve on tullakseen hyveelliseksi, niin kuin Sokrates oli opettanut, vaan hyve vaati hyveellistä toimintaa. Aristoteles oli sitä mieltä että onnellisuus on elämän päämäärä, ja niin kauan kuin yksilö pyrkii hyvyyteen, hyvät teot seuraavat automaattisesti tästä kamppailusta, tehden yksilöstä hyveellisen ja siten onnellisen.
Kolme eettistä tutkielmaa
Neljäs tutkielma, jota monesti pidetään myös jatko-osana etiikan alan teoksille, on Aristoteleen Politiikka. Tämä ei ole yllättävää, koska Aristoteles itsekin toteaa, että yksilön hyvä on alisteinen poliksen eli kaupunkivaltion hyvälle.
Albert Zirkel
Albert Conrad (”Al”) Zirkel (23. lokakuuta 1884 Newark – helmikuu 1945 Newark) oli yhdysvaltalainen painija. Hän kilpaili vuoden 1904 kesäolympialaisissa Saint Louisissa ja sai siellä pronssia 65,8 kg -luokassa.
Aristoteleen etiikka
Aretē — Perinteiset kreikkalaiset hyveet
Moraaliset hyveet vastaavat asioita, joita nykyäänkin useimmiten kutsuttaisiin hyveiksi. Aristoteles luettelee seuraavat moraaliset hyveet: Rohkeus, kohtuullisuus, anteliaisuus (kohtuullisuus rahan antamisessa ja ottamisessa), suuruus (oikeanlainen toiminta suuren vallan ja rikkauksien saavuttamisen jälkeen), ylpeys (kunnian vaatiminen itselle niistä asioista, jotka on tehnyt), lempeys (kohtuullisuus vihan tuntemisessa), miellyttävyys, rehellisyys, älykkyys ja oikeudenmukaisuus.
Cockney rhyming slang
Erityispiirteitä
Osa cockney rhyming slangin ilmaisuista juontaa juurensa cockneyn lausuntatapaan ja voi siksi olla vaikea ymmärtää. Esimerkiksi ilmaisulla ”Max Miller” viitataan sanaan ”pillow”, koska cockneyn lausunta sanalle ”pillow” on ”piller”. Joskus loppusointu voi myös olla epätäydellinen, kuten tapauksessa Jack Jones – alone.
Historia
Cockney rhyming slang on luultavasti ilmaantunut 1800-luvun ensimmäisillä vuosikymmenillä. Ensimmäiset varsinaiset viittaukset rhyming slangiin löytyvät kuitenkin John Camden Hottenin vuonna 1859 julkaistusta kirjasta ”The Slang Dictionary”.
Onko rhyming slang kuollut?
Tulosten mukaan 78 prosenttia vastanneista tiesi rhyming slangin ilmaisun ”apples and pairs”. ”Apples and pears” olikin tunnetuin rhyming slangin ilmaisu. Kuitenkin vain 9 prosenttia vastanneista oli käyttänyt ilmausta viimeisen puolen vuoden aikana. Useimmiten käytetty ilmaisu oli ”porky pies” (lies). Vastanneista 13 prosenttia oli käyttänyt ilmausta hiljattain.
Vastanneista 40 prosenttia oli sitä mieltä, että cockney rhyming slang on todellakin kuolemassa ja 33 prosenttia vastanneista piti tätä surullisena. Tuloksista huolimatta 63 prosenttia vastanneista piti cockney rhyming slangia äärimmäisen tärkeänä Lontoon identiteetille.
Esimerkkejä
Are you telling porkies? porkies = pork pies = lies
Teuvo Suominen
Ura ja elämä
”Teuvo Suominen on tietokirjailijana, valokuvaajana, elonkuvantekijänä ja toimittajana vuosikymmenien ajan muokannut suomalaisten asenteita myönteiseksi ja vahvistanut jalansijaa luonnonsuojelulle niin tavallisen kansan kuin eri alojen asiantuntijoiden ja ammattilaisten joukossa”, tiivistää Euroopan parlamentin varapuhemies Heidi Hautala Suomisen vaikuttavan toiminnan Suomen Luonto -lehden päätoimittajana sekä Suomen luonnonsuojeluliiton muun kustannustoiminnan ja varainhankinnan käynnistäjänä.
Boubacar Alpha Bah
Bah on entinen Malin työn puolueen ja ADEMA:n aktivisti. Hänet nimitettiin Boubou Cissén hallituksen aluehallinto- ja desentralisaatioministeriksi toukokuussa 2019.
Maorit
Maorit ovat Uuden-Seelannin alkuperäiskansa. Maorit ovat polynesialainen kansa, joka saapui Aotearoaan (Uusi-Seelanti maoriksi) 1300-luvulla. Eurooppalaisten tultua Uuteen-Seelantiin 1700-luvun lopulla maorien määrä väheni dramaattisesti, mutta kääntyi jälleen kasvuun 1900-luvulla. Maorien kulttuurinen jälleenherääminen tapahtui 1960-luvulla.
Alkuperä
Maorien suullisessa perinteessä kerrotaan paikasta nimeltä Hawaiki, jolta maorit saapuivat suurissa kanooteissa. Tarina vaihtelee melko paljon eri heimojen keskuudessa ja miltei jokaisella heimolla on siitä oma versionsa, mutta peruskaava on sama kaikilla.
Ennen eurooppalaisten saapumista
thumb|upright|[[Haka (tanssi)|Haka on maorien perinteinen tanssi, johon kuuluu pelotteeksi tarkoitettu kielen näyttäminen.]] Perinteinen maorikulttuuri oli sotaisaa, ja maorien suullinen perinne kertookin monista sodista. Heimosotien yhtenä syynä oli asukkaiden kasvava määrä. Maorit kehittivät ajastaan jopa edellä olevia sotataktiikoita. Pā oli yleensä kukkulalle sijoitettu puumuureilla suojattu kylä, jota saattoivat suojata juoksuhaudatkin.
Maorit harjoittivat ihmissyöntiä ja moniavioisuutta. Työkaluja valmistettiin pounamu-kivestä ja obsidiaanista. Kangas kudottiin pellavasta.
Väestötietoja
Vuonna 2013 Uuden-Seelannin maoreista 86 prosenttia asui Pohjoissaarella. Maoreista 23,8 prosenttia asui Aucklandin alueella, 14 prosenttia Waikaton alueella, 11,5 prosenttia Bay of Plentyn alueella ja 9,7 prosenttia Wellingtonin alueella. Näillä seuduilla maorikulttuuri myös on Uudessa-Seelannissa näkyvimmillään.
Kulttuuri nykyisin
Tunnettuja maoreja ovat esimerkiksi oopperalaulaja Kiri Te Kanawa, elokuvaohjaaja Lee Tamahori, lapsinäyttelijä Keisha Castle-Hughes, golfari Michael Campbell, taiteilija Ralph Hotere ja kirjailijat Matricia Grace ja Witi Ihimaera.
Ongelmat
Maorien ongelmia ovat tiettyjen sairauksien, kuten diabeteksen, sydänsairauksien ja syöpien korkea esiintyvyys. Maorimiesten elinajanodote on 69 ja maorinaisten 73, kun muilla uusiseelantilaisilla miesten elinajanodote on 77 ja naisten 81.
Ensi-ilta
Ensi-illaksi kutsutaan esimerkiksi näytelmän tai elokuvan ensimmäistä julkista esityskertaa.
Kun muualla jo esitetty teos kantaesityksensä jälkeen esitetään ensimmäistä kertaa toisessa maassa, esimerkiksi Suomessa, voidaan puhua Suomen kansallisesta kantaesityksestä tai Suomen ensiesityksestä. Elokuvan yhteydessä puhutaan ensi-illan lisäksi myös maailmanensi-illasta, jos elokuvaa ei ole aiemmin esitetty missään muussa maassa. Usein varsinkin kaupallisten elokuvien ensi-illoissa on yleisönä elokuvan näyttelijäkaartia ja muita julkisuuden henkilöitä.
Brighton Rock (vuoden 2010 elokuva)
Brighton Rock on vuonna 2010 ilmestynyt brittiläinen draamaelokuva, joka perustuu Graham Greenen romaaniin Kiveä kovempi vuodelta 1938. Elokuvan on ohjannut ja käsikirjoittanut Rowan Joffe. Sen ensi-ilta oli Toronton elokuvajuhlilla syyskuussa 2010.
HP-UX
Käyttöjärjestelmän ensimmäinen versio vuonna 1984 tuki HP Integral PC (HP 9807A) kannettavaa Unix-työasemaa. Työasema käytti Motorola 68000 -suoritinta ja siinä oli muistia oli 512 kB (laajennettavissa 1.5 MB). Koneessa käyttöjärjestelmän ydin oli sijoitettu 256 kB ROM-muistiin.
The Game (rap-artisti)
Tyyli
Taylorin tyyliin kuuluu niin sanottu namedropping, eli kuuluisien henkilöiden nimien mainitseminen kappaleissa. Esimerkiksi The Documentarylla mainittiin Dr. Dre useampaan kymmeneen kertaan. Levyllä oli myös kappale ”Dreams”, jossa hän muisteli useita kuolleita kuuluisuuksia, kuten Martin Luther Kingiä, Eazy-E:tä, 2Pacia, Jam Master Jaytä, R&B-tähti Aaliyahia ja Lisa ”Left Eye” Lopesia. Kappale on kuitenkin omistettu Serena ja Venus Williamsin murhatulle Yetunde-siskolle.
Salif Traoré
Traoré nimitettiin Kayesin alueen kuvernööriksi vuonna 2012. Hän on toiminut Malin turvallisuus- ja siviilipuolustusministerinä vuodesta 2015. Traoré ylennettiin divisioonakenraaliksi vuonna 2018.
Tonino Guerra
thumb|Tonino Guerra vuonna 2011. Tonino Guerra (16. maaliskuuta 1920 Santarcangelo di Romagna – 21. maaliskuuta 2012) oli italialainen runoilija, kirjailija ja käsikirjoittaja. Hän teki yhteistyötä maailman merkittävimpien ohjaajien kanssa.
IRIX
Versiot
Versioita:
Aya Sumika
Aya Sumika (oik. Aya Sumika Koenig, s. 22. elokuuta 1980 Miami, Florida) on yhdysvaltalainen näyttelijä. Hänet tunnetaan parhaiten roolistaan Liz Warnerina televisiosarjassa Num3rot. Ayalla oli myös pieni rooli O.C.n toisella tuotantokaudella.
Robert Taylor (jalkapalloilija)
Robert Taylor (s. 21. lokakuuta 1994 Kuopio) on suomalainen jalkapalloilija, joka edustaa MLS-seura Inter Miamia. Pelipaikaltaan Taylor on keskikenttäpelaaja.
Mes repères
Mes repères on La Fouinen kuudes sooloalbumi, jonka julkaisi Sony BMG Music vuonna 2009. Levyltä julkaistiin neljä singleä, Tous les mêmes, Du ferme, Hamdoulah ça va ja Chips. Vierailevina artisteina olivat Soprano, Canardo ja Sefyu.
Andy Christell
Andy "A.C" Christell (tunnetaan myös nimillä AC Christell ja Ankan Christell) (s. Tukholma) on ruotsalainen muusikko, joka tunnettiin parhaiten Hanoi Rocksin basistina. Lisäksi hän ollut yhtyeissä Roadrats, Rolene, Electric Boys, Live Ammo, The Royal Disharmonic Orchestra, Conny Bloom Band, Gyp Casino & His Honest Brats, Plaster, Space Age Baby Jane ja Groovies Inc.
Roadrats ja Rolene
Roadratsin hajoamisen jälkeen Conny Blomqvist ja Gyp Casino perustivat uuden yhtyeen Rolene, johon he ottivat mukaan Christellin. Gyp Casino vain tosin vaihtoi rummut kitaraan ja Ben Tell tuli rumpuihin. Rolene julkaisi singlet Rollin' with Rolene / Boys Talk ja Wouldn`t You Like To Know Me / Beep Beep Yeah sekä kokonaisen huonosti myyneen albumin Rollin' with Rolene vuonna 1986. Rolene tuli hieman tunnetummaksi Ruotsissa kuin Roadrats aikanaan, mutta hajosi samana vuonna kuin albumi ilmestyi.
Electric Boys
Vuonna 1987 Christell perusti Conny Bloomiksi nimensä muuttaneen Blomqvistin kanssa funk-hard rock-duon Electric Boys. Yhtye teki Ruotsissa hitiksi muodostuneen singlen All Lips N' Hips, josta tehtiin vielä kansainvälisesti menestynyt versio. Christell ja Bloom muodostivat duonsa ympärille yhtyeen ottamalla kitaristiksi Franco Santunionen ja rumpaliksi Nicklas Sigevalliin. Vuosina 1989, 1992 ja 1994 yhtye levytti albumit Funk-o-Metal Carpet Ride, Groovus Maximus ja Freewheelin'. Yhtye ei onnistunut saamaan suurta menestystä ja lopulta viimeisen albumin jälkeen se hajosi.
Societas Meteorologica Palatina
Seura edellytti, että havainnot tehtiin samaan aikaan (kello 7, 14 ja 21) ja käytettiin seuran kalibroimia lämpö- ja kosteusmittaria ja ilmapuntaria, jotka havainnontekijä sai ilmaiseksi käyttöönsä. Tuuliviiri ja sademittari havainnontekijän tuli tehdä tai hankkia itse. Havainnot kirjattiin seuran jakamaan taulukkoon. 15-33 lasemaa, useimmat luostareita, lähettivät havaintonsa seuralle vuosittain. Niistä laskettiin päivä-, kuukausi- ja vuosikeskiarvoja jotka julkaistiin seuran julkaisusarjassa.
Logistinen regressio
Logistinen regressio (engl. logistic regression) on tilastollinen malli, joka on erityistyyppi tavanomaisesta regressiomallista. Logistisessa regressiomallissa selitettävä muuttuja on dikotominen eli kaksiluokkainen muuttuja. Selitettävä muuttuja saa arvon 0 tai 1 siten, että se muuttujan luokka, jota halutaan ennustaa, saa arvon 1. Logistinen regressiomalli on siis yleistetty lineaarinen malli, jonka linkkifunktio on. Selittävät muuttujat voivat olla suhdeasteikollisia, järjestysasteikollisia tai luokiteltuja.
Esimerkki
= koehenkilön tunniste (koehenkilölle )
Gamma-aminovoihappo
GABA:n merkitys elimistössä
Baklofeeni (Baclon, Baclopar, Lioresal) on GABAB-agonisti eli se jäljittelee GABA:n vaikutusta elimistössä ja sitoutuu GABAB-reseptoreihin. Baklofeenia käytetään yleisimmin keskushermoston toiminnan aiheuttaman liiallisen lihasjänteyden ja spasmien hoidossa. Sairauksia, joissa baklofeenia yleisesti käytetään, ovat muun muassa MS-tauti ja selkäydinvammat. Baklofeenista voi olla apua dystoniaan.
Estimointi
Estimaattori
Estimaattori on tarkentuva (consistent), jos se on asymptoottisesti harhaton ja lisäksi estimaattorin varianssi lähestyy asymptoottisesti nollaa. Tällöin otoskoon kasvaessa estimaattorin arvot keskittyvät yhä tiiviimmin parametrin todellisen arvon ympärille. Estimaattori on taas tehokas (efficient), jos se on asymptoottisesti harhaton ja sillä on pienin mahdollinen varianssi.
Estimointi
Estimointimenetelmät perustuvat erilaisiin optimointikriteereihin, joista saadaan erilaisia estimaattoreita. Estimointiyhtälö tulee valita valitun optimointikriteerin mukaan, josta saadaan ratkaisuna estimaattori. Parametrien estimointivaiheita voidaan ajatella olevan kaksi suurempaa kokonaisuutta, kun tehdään tutkimusaineiston analyysiä:
Bayesin menetelmät
Yllä kuvatut menetelmät ovat piste-estimointia. Voidaan myös estimoida optimaalinen väli, jolle estimoitava parametri kuuluu tietyllä todennäköisyydellä, jos estimaattorin jakauma ja keskivirhe on tiedossa. Luottamusväli on tavallisesti käytetty tilastollisessa päättelyssä. Luottamusvälit ovat satunnaisvälejä, jotka kertovat, millä tietyllä valitulla todennäköisyydellä estimoitava parametri kuuluu välille. Tavallisesti käytetään 95 %:n luottamusväliä, jossa lasketuista luottamusväleistä keskimäärin 95 % sisältää todellisen parametrin arvon. Luottamusväli kuvaa siis estimoinnin tarkkuutta, eli mitä lyhyempi luottamusväli on, sitä tarkempi parametrin estimointi on ollut.
Emma Laine
ITF-kiertueelta uran huipulle (2004–2006)
Australian avoimissa 2006 Laine voitti Nuria Llagostera Vivesin, mutta toisella kierroksella entinen maailmanlistan ykkönen Martina Hingis päihitti hänet. Helmikuun alussa Laine selviytyi Pattayan WTA-turnauksen puolivälieriin voitettuaan Zi Yanin ja Mara Santangelon. Puolivälierissä hän hävisi Jelena Kostanić Tošićille. Pacific Life Openissa hän selviytyi neljännelle kierrokselle saatuaan luovutusvoiton Flavia Pennetasta. Neljännellä kierroksella hän hävisi Gisela Dulkolle. Ranskan avoimissa hän voitti Yulia Fedossovan, mutta hävisi toisella kierroksella Venus Williamsille. Wimbledonissa Gisela Dulko tiputti Laineen ensimmäisellä kierroksella. Heinäkuussa hän selviytyi parinsa Hana Šromován kanssa Cincinnatin WTA-turnauksen välieriin. Elokuussa hän saavutti maailmanlistalla sijan 50, mikä jäi hänen uransa korkeimmaksi. Yhdysvaltain avoimissa hän voitti Meilen Tun, mutta hävisi toisella kierroksella Jelena Dementjevalle. Pekingin WTA-turnauksessa hän selviytyi parinsa María José Martínez Sánchezin kanssa välieriin.
Ylikuntoa ja pitkä sairastelukierre (2007–2012)
Vuonna 2007 Laine ei pystynyt uusimaan edellisen kauden saavutuksiaan. Hän putosi ensimmäisellä kierroksella Australian avoimissa ja Ranskan avoimissa ja jäi karsintoihin Wimbledonissa ja Yhdysvaltain avoimissa. Vuoden aikana hän söi lukuisia antibioottikuureja. Laineen terveys romahti kunnolla vasta syksyllä, jolloin hän joutui pakkolevolle ylikunnon takia.
Megrijärven luostari
Megrijärven luostari ja toinen vanhauskoisten Ilomantsiin perustama Pahkalammen luostari olivat syrjäisiä erämaaluostareita, mutta niissä vieraili silti etenkin paastoaikana vanhauskoisia pyhiinvaeltajia sekä Suomen puolelta Ilomantsista, Sortavalasta, Suistamolta ja Korpiselästä että Venäjän puolelta Aunuksesta. Näiden luostarien lisäksi vanhauskoisilla oli myös 1850-luvulla lyhyen aikaa toiminut erakkokelja Liusvaaran kylässä. Luostarit harjoittivat kaskiviljelyä ja kalastusta, mutta pääasiassa niiden talous perustui varakkaiden pietarilaisten ja moskovalaisten vanhauskoisten porvareiden lahjoituksiin. Lahjoitusten vähentyessä ja virallisen painostuksen lisääntyessä molempien luostareiden toiminta alkoi hiipua 1850-luvulta lähtien.
Pahkalammen luostari
Pahkalammen luostari oli Ilomantsin itäosassa Vuottoniemen Pahkalammella sijainnut ortodoksinen vanhauskoisten luostari. Luostarin perusti vuonna 1798 vanhauskoisiin kuulunut Aunuksen puolelta Suomeen paennut loismies Marki Alexandrov, ja luostariin asettui rajan yli uskonnollista vainoa paenneita vanhauskoisia. Luostari oli virallisesti kruununtorppa ja luostarin päämies oli kruunun torppari.
Lockerbie
Lockerbien pommi-isku
Kansainvälisesti Lockerbie muistetaan paikkana, mihin Pan Amin lento 103 syöksyi terroristien pommi-iskun takia 21. joulukuuta 1988. Suomessa tapaus tunnetaan yleisesti nimellä Lockerbien pommi-isku, mutta Yhdistyneessä kuningaskunnassa tapaus tunnetaan parhaiten nimellä Lockerbie Disaster ("Lockerbien katastrofi") tai pelkästään Lockerbie. Yksitoista Lockerbien asukasta kuoli koneen kappaleiden syöksyessä kaupunkiin Sherwood Crescentin alueelle. Putoamispaikalle muodostui suurehko kraatteri.
Brian Ihnacak
Seuraura
Kaudeksi 2009–2010 myöhemmin Italian maajoukkueessa torjunut Adam Dennis suostutteli ensimmäisenä Italian passin omannutta Ihnacakia maan pääsarjaan Serie A:han. Sittemmin hän sai yhteydenoton SG Pontebban päävalmentaja Tom Pokelilta ja Ihnacak siirtyi joukkueeseen try-outin kautta. Kaudeksi 2010–2011 hän seurasi Pontebban GM Fabio Armania toiseen Serie A -seuraan HC Valpelliceen, jonka GM:ksi ja apuvalmentajaksi Armani pestautui. Ihnacak oli joukkueen toiseksi paras maalintekijä ja neljänneksi paras pistemies tehoilla 19+23=42. Hän voitti Italian Cupin. Kaudella 2013–2014 Ihnacak voitti koko Serie A:n piste- ja maalipörssin tehoilla 35+46=81. Hän kuitenkin siirtyi kesken kauden, siirtotakarajalla helmikuussa 2014 loppukaudeksi Ruotsin toiseksi korkeimmalle sarjatasolle HockeyAllsvenskan-joukkue Malmö Redhawksin riveihin. Joukkue eteni Kvalserieniin, mutta jäi kuitenkin ilman sarjanousua SHL:ään.
Edward Cullen
Varhaisvaiheet
Edwardilla oli kapinallinen kausi vampyyrielämänsä alussa ja hän käytti ajatustenlukukykyään tappaakseen kauheimmat ihmiset yhteiskunnasta. Myöhemmin hän katui päätöstään ja palasi Carlislen luo elämään eläinten eikä ihmisten verellä. Carlisle Cullen muutti myös kolme muuta ihmistä vampyyreiksi ja heistä tuli yhdessä heidän perheensä. Myöhemmin kaksi muuta perheenjäsentä liittyivät heihin.
Houkutus
Edward kuitenkin varoittaa alituisesti Bellaa olemasta kanssaan, sanoen Bellan hengen olevan vaarassa, jos hän jatkaa suhdettaan Edwardiin. Bellan rakkaus ja luottamus Edwardiin estävät häntä kuulemasta varoituksia, vaikka hänestä tuleekin pian James-vampyyrin kohde. Toisin kuin Cullenit, jotka ovat erilaisia eli kasvisyöjiä. James juo säännöllisesti ihmisverta eikä hän aio lopettaa ennen kuin on juonut myös Bellan verta. Perhe apunaan Edward pelastaa Bellan hengen, mutta pelko vaaroista, joita Bella tulisi kohtaamaan, säilyy.
Vampyyrikyvyt ja -kiinnostukset
Niiden taitojen lisäksi joita muutkin vampyyrit omaavat, Edwardilla on erityisiä kykyjä. Hän on Culleneista nopein ja voittaa heistä kenet tahansa juoksemisessa. Edward osaa myös lukea toisten ajatuksia, lukuun ottamatta Bellaa, jolla on ”kilpi” eli kyky joka torjuu kaikki vampyyrien mieleen suuntautuvat erikoiskyvyt. Sen sijaan kaikki fyysiset kyvyt toimivat Bellaan normaalisti. Edwardin puhetyyli on kuin 1900-luvulta.
Jacob Black
Kun he seisovat yhdessä Voltureita vastaan, Edward hyvästelee Jacobin kutsuen tätä pojakseen, näillä sanoilla: Hyvästi Jacob, veljeni... poikani (Aamunkoi kpl 37). Volturien lähdettyä Edward ja Jacob ovat ystäviä ja ymmärtävät toisiaan.
Hakam I
Sisäpolitiikkaa
Emiirinä Hakam perusti oman berberikaartin, johon hän värväsi 6 000 orjaa ja loi sisäisen vakoilujärjestelmän. Orjien ja berberien käyttö armeijassa johtui epäluottamuksesta arabiklaaneja kohtaan. Hakamin harjoittama ryöstöverotus johti jatkuviin kapinoihin häntä vastaan. Kapinat kukistettiin kovin ottein.
Midwaysaaret
Atolli kuuluu Yhdysvaltain pieniin erillissaariin.
Repsol
Historiaa
Vuonna 2012 Argentiina kansallisti YPF:n, minkä johdosta YPF poistui yhtiön nimestä. Vuonna 2014 Repsol hyväksyi Argentiinan tarjoaman 5 miljardin dollarin korvauksen YPF:stä.
Vilho Nurmilahti
Kauppakorkeakoululle myönnettiin 1931 lupa tohtorintutkintoon. Nurmilahden tutkimustyötä seurattiin kiinnostuneena. Väitöskirjatyö kesti seitsemän vuotta. Se julkaistiin saksankielisenä: "Der formale Aufbau der Jahresvermögensbilanz". Väitöskirjaa käsiteltiin runsaasti eri julkaisuissa Suomessa, ja myös saksalainen liiketaloustieteilijä Wilhelm Hasenack esitti siitä arvionsa. Väitöstilaisuus 9.10.1937 sai hyvin paljon julkisuutta lehdistössä, ja Kauppakorkeakoulun luennot peruttiin tilaisuuden vuoksi. Myös tohtoriksi vihkimistilaisuus huomattiin suomalaisessa lehdistössä ja korotettiin promootiotilaisuudeksi, jota se ei virallisesti ollut. Yleisradio teki puolituntisen reportaasin tilaisuuden jälkeisestä juhlasta.
Pionit
Lajeja, risteymiä ja lajiryhmiä
Puuvartisia:
Qashqadaryon alue
Väestö
Qashqadaryon alueen asukasluku on 2 589 600 (2009). Väestöstä asuu 73 prosenttia maaseudulla. Suurimmat kaupungit ovat Qarshi (177 000 as.), Shahrisabz, Kitob, Koson, Muborak, Yakkabog, G‘uzor ja Qamashi.
Talous ja liikenne
Alueen tärkein teollisuudenala on alueelta saatavan öljyn ja maakaasun jalostus, jonka merkittävin keskus on Muborakin kaupunki. Muita tärkeitä teollisuudenaloja ovat villanjalostus-, tekstiili-, sähkö-, elintarvike- ja rakennusaineteollisuus. Maatalous tuottaa puuvillaa, monia viljoja ja karjataloustuotteita.
Iso-Melkutin
thumb|280px|Sukeltaja harjoittelee ilmasäiliöiden käsittelyä Iso-Melkuttimen kirkkaissa vesissä. Iso-Melkutin on Kanta-Hämeessä Lopella Hämeen järviylängöllä Räyskälän kylän lähellä sijaitseva järvi.
Vesistösuhteet
Järvi kuuluu Kokemäenjoen vesistössä Vanajan reitin valuma-alueella Hyvikkälänjoen valuma-alueeseen. Se jaetaan vielä Kaartjärven valuma-alueeseen, johon järvi kuuluu. Järveen laskee länsipuoleta Tammelan Kaitajärvi, joka laskee kaivettua ojaa myöten Vähä-Melkuttimeen, joka laskee Iso-Melkuttimeen. Pohjoisesta siihen on johdettu suurimman Valkealammin laskuoja pohjoisimpaan lahteen. Iso-Melkutin laskee lyhyellä ojalla Ämmäojaan, joka juoksee järven ohi tuodessaan ojitetulta Purinsuolta kuivatusvedet. Se jatkaa Yli-Myllyn ja Ali-Myllyn kautta Taipaleenjärven ja Alimmaisen kautta suureen Kaartjärveen. Vedet jatkavat aluksi Kaartjokea, sitten Hyvikkälänjokea ja lopuksi Hiidenjokea myöten alaspäin Vanajaveteen.
Elintarvikevirasto
Elintarvikeviraston korvasi 1. toukokuuta 2006 Elintarviketurvallisuusvirasto Evira. Eviraan yhdistettiin Elintarvikevirasto, Eläinlääkintä- ja elintarviketutkimuslaitos (EELA) ja Kasvintuotannon tarkastuskeskus (KTTK) sekä maa- ja metsätalousministeriön elintarvike- ja terveysosaston toimeenpanotehtävät.
Palmyran atolli
Nykyään
Lähes olemattoman ihmisen vaikutuksen johdosta saarilta ja sen läheisyydestä löytyy lukuisia koralli-, merieläin- ja lintulajeja.
Tuomo Kesäläinen
Kesäläisen ensimmäinen kirja, Kivissä on kartta, julkaistiin vuonna 2010 ja se oli Geologian tutkimuskeskuksen 125-vuotisjuhlakirja. Kirja on Lappi- ja erähenkinen runoteos. Kesäläisen Varsinais-Suomen luolia käsittelevä tietokirja Seikkailijan retkiopas Varsinais-Suomen luoliin julkaistiin vuonna 2011. Kyseessä oli ensimmäinen luolia käsittelevä Suomessa julkaistu kirja. Vuonna 2013 julkaistiin Kesäläisen ja geologi Aimo Kejosen kirjoittama Suomen rotkot. Yli 500-sivuista ja 150 rotkoa käsittävää tietokirjaa Kesäläinen teki yli neljä vuotta. Koneen Säätiö myönsi vuonna 2012 kirjan tekoa varten Kesäläiselle 25 200 euron tietokirjoittamisen apurahan. Seuraavaksi Kesäläinen jatkoi Kejosen kanssa kirjaprojektia Suomen luolista, jonka tiedot pohjautuvat jo vuonna 1982 aloitettuun, edelleen jatkuvan luolaprojektin tallentamiin aineistoihin. Kirja Suomen luolat julkaistiin vuonna 2015. Kirjoitustyön alla Kesäläisellä on Kejosen kanssa kirja Suomen suurimmista siirtolohkareista ja tarinakivistä.
Willi Frommelt
Frommelt sijoittui maailmancupissa parhaimmillaan kolmanneksi Garmisch-Partenkirchenin suurpujottelukilpailussa tammikuussa 1977. Myös hänen veljensä Paul Frommelt on entinen alppihiihtäjä.
Caroline Honoré
Caroline Honoré (s. 29. huhtikuuta 1970 Clermont-Ferrand, Puy-de-Dôme, Ranska) on entinen ranskalainen kolmiloikkaaja.
Kuudes silmä
Combat Rock Industry julkaisi yhtyeen esikois-EP:n lokakuussa 2012. Tämän jälkeen yhtye on julkaissut ensimmäisen pitkäsoittoalbumin vuonna 2013. Kuudes silmä on keikkaillut aktiivisesti Suomessa ja lisäksi tehnyt USA:ssa lyhyen kiertueen elokuussa 2014.
Kaukokartoitus
Yleensä avaruustutkimuksessa kaukokartoituksena pidetään vain Maan havainnointia avaruusaluksesta käsin (, yleinen lyhenne EO). Esimerkiksi Marsin havainnointi sitä kiertävältä luotaimelta pidetään planeettatutkimuksena ja NASAn Hubble-avaruusteleskoopin tekemät kaukohavainnot kuuluvat tähtitieteeseen.
SuomiLove
Ohjelma perustui suomalaiseen, tuotantoyhtiö Eyeworks Finlandin kehittämään formaatiin.